S-736/2010

Mál þetta, sem dómtekið var í dag, er höfða með ákæru útgefinni af lögreglu- stjóranum á höfuðborgarsvæðinu 2. nóvember 2010 á hendur S-kk-þgf Þ-kk-þgf S-kk-þgf kt. 000000-000, Rauðalæk 71, Reykjavík, fyrir eftirgreind brot framin á árinu 2010:

I.

Fyrir þjófnað, með því að hafa aðfaranótt fimmtudagsins 28. janúar, í félagi við S-kk-þf S-kk-þf S-kk-þf, brotist inn á veitingastaðinn Classik Rock, Ármúla 5 í Reykjavík, með því að spenna upp glugga á suðurhlið hússins, og stolið þaðan reiðufé, samtals 222.850 krónum, með því að spenna upp fjóra spilakassa.

II.

Fyrir umferðarlagabrot, með því að hafa aðfaranótt laugardagsins 6. mars ekið bifreiðinni FP-487, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði amfetamín 225 ng/ml og metýlfenídat 45 ng/ml), vestur Skúlagötu í Reykjavík uns aksturinn var stöðvaður við Vatnsstíg 21.

III.

Fyrir þjófnað, með því að hafa þriðjudaginn 16. mars, í félagi við S-kvk-þf D-kvk-þf G-kvk-þf, brotist inn í einbýlishúsið við Huldubraut 9 í Kópavogi, með því að spenna upp svaladyr hússins, og stolið þaðan iPod af gerðinni Apple, þremur armbandsúrum, kvikmyndatökuvél af gerðinni JVC, kistli með ýmsum skartgripum, standklukku, stafrænu upptökutæki, ljósmyndavél, bakpoka af gerðinni Hummel, myndavélasnúru og reiðufé í erlendri mynt.

IV.

Fyrir fíkniefnalagabrot, með því að hafa miðvikudaginn 17. mars, á heimili sínu við Vatnsstíg 21 í Reykjavík, haft í vörslum sínum 14,29 g af amfetamíni og 0,16 g af kannabisefni sem lögregla fann við leit.

V.

Fyrir umferðarlagabrot, með því að hafa fimmtudaginn 13. maí ekið bifreiðinni VV-619, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði amfetamín 120 ng/ml, metýamfetamín 50 ng/ml og 4-flúoramfetamín 390 ng/ml), austur Digranesveg í Kópavogi, við Kópavogsháls, uns aksturinn var stöðvaður skömmu síðar.

Er háttsemi ákærða samkvæmt ákæruliðum I. og III., talin varða við 244. gr. almennra hegningarlaga nr. 19/1940. Þá er háttsemi þeirri sem lýst er í ákæruliðum II., og V., talin varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006. Við broti á IV. lið ákærunnar gerðist ákærði brotlegur gegn 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að 14,29 g af amfetamíni og 0,16 g af kannabisefni, sem hald var lagt á, verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Bótakrafa er gerð í málinu af hálfu M-kvk-ef B-kvk-ef, fyrir hönd Sjóvá-Almennar tryggingar hf., kt. 000000-0000, og er gerð sú krafa að ákærða verði gert að greiða félaginu 1.091.679 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá tjónsdegi, en síðan með dráttarvöxtum samkvæmt 9. gr. vaxtalaga til greiðsludags.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með mál þetta samkvæmt 164. gr. laga um meðferð sakamála og það tekið til dóms án frekari sönnunarfærslu og hefur ákærða verið gefinn kostur á að tjá sig um lagaatriði og ákvörðun viðurlaga. Ákærði er fæddur í ágúst 1986. Samkvæmt sakavottorði hófst brotaferill ákærða árið 2003 en hann var þá dæmdur skilorðsbundinni refsingu í tvö ár vegna þjófnaðar. Árið 2005 gerðist ákærði brotlegur í tvígang, í bæði skiptin fyrir þjófnað og gegn fíkniefnalöggjöfinni. Árið 2006 var ákærði tvívegis dæmdur fyrir umferðar-, og fíkniefnabrot auk þjófnaðar. Árið 2007 var ákærði dæmdur til fangelsisvistar vegna margs konar brota. Síðasta brot ákærða var umferðarlagabrot og var því lokið með sátt 4. febrúar sl. Var ákærði þá sviptur ökuréttindum í 24 mánuði frá og með 4. febrúar 2010.

Ákærði á að baki nokkurn sakaferil. Hann hefur hins vegar upplýst fyrir dóminum að hann hafi stofnað fjölskyldu og eigi eitt barn með sambýliskonu sinni. Þá hafi hann fengið inni í skóla eftir næstu áramót. Einnig hafi hann verið í meðferð vegna áfengis og fíkniefnavanda. Hefur hann lagt til dómsins vottorð þar að lútandi. Með hliðsjón af högum ákærða og sakarefni málsins er refsing ákærða ákveðin fangelsi í 4 mánuði.

Með vísan til lagaákvæða í ákæru sæti ákærði sviptingu ökuréttar í 2 ár frá 4. febrúar 2012 að telja.

Af hálfu bótakrefjanda var ekki sótt þing og fellur þar af leiðandi bótakrafa niður fyrir dóminum.

Með vísan til lagaákvæða í ákæru eru upptæk gerði til ríkissjóðs 14,29 g af amfetamíni og 0,16 g af kannabisefni sem lögregla lagði hald á við rannsókn málsins.

Ákærði greiði sakarkostnað samkvæmt sakarkostnaðaryfirliti og málsvarnarþóknun, að viðbættum virðisaukaskatti, svo sem í dómsorði greinir.

D ó m s o r ð :

Ákærði, S-kk-nf Þ-kk-nf S-kk-nf, sæti fangelsi í 4 mánuði.

Ákærði er sviptur ökurétti í tvö ár frá 4. febrúar 2012 að telja.

Upptæk eru gerð til ríkissjóðs 14,29 g af amfetamíni og 0,16 g af kannabisefni, sem lögregla lagði hald á við rannsókn málsins.

Ákærði greiði 319.834 krónur í sakarkostnað, þ.m.t. málsvarnarþóknun skipaðs verjanda síns, S-kk-ef F-kk-ef héraðsdómslögmanns, 50.200 krónur.

S-kk-nf S-kk-nf